### NN 17/2016 (24.2.2016.), Odluka o kriterijima za upis ulovnih ribarskih plovila u registar ICCAT-a (ICCAT record of BFT catching vessels) u 2016. godini

MINISTARSTVO POLJOPRIVREDE

469

Na temelju članka 9. stavka 1. točke 8. i točke 10. Zakona o morskom ribarstvu (»Narodne novine« br. 81/2013, 14/2014 i 152/2014) i na temelju članka 10. stavka 1. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 2/2016), ministar poljoprivrede donosi

ODLUKU

O KRITERIJIMA ZA UPIS ULOVNIH RIBARSKIH PLOVILA U REGISTAR ICCAT-a (ICCAT RECORD OF BFT CATCHING VESSELS) U 2016. GODINI

I.

Ovom Odlukom određuju se:

– kriteriji kojima moraju udovoljavati ribarska plovila za obavljanje gospodarskog ribolova na moru plivaricom tunolovkom i udičarskim alatima za upis u registar ulovnih brodova ICCAT-a (ICCAT record of BFT catching vessels) (u daljnjem tekstu: ICCAT registar) u 2016. godini,

– popis plovila koja zadovoljavaju kriterije za upis u registar ulovnih brodova ICCAT-a,

– individualne kvote za ulov tune po plovilima u 2016. godini, ribolovne grupe za tunolov plivaricama tunolovkama te njihove grupne kvote za 2016. godinu.

II.

Ova Odluka primjenjuje se na sva plovila koja imaju upisano pravo za obavljanje gospodarskog ribolova na moru plivaricom tunolovkom i/ili udičarskim alatima za ribolov tune.

III.

Kriteriji kojima plovila iz točke II. moraju udovoljavati da bi imali pravo upisa u registar ulovnih brodova ICCAT-a su sljedeća:

1. da je plovilo upisano u Registar ribarske flote Republike Hrvatske;

2. da je plovilo upisano u važeću povlasticu za obavljanje gospodarskog ribolova na moru u kojoj je upisana plivarica tunolovka i/ili udičarski alati za ribolov tune;

3. da je plovilo steklo pravo na individualnu kvotu za 2016. godinu temeljem nekog od sljedećih kriterija:

– dobivanje Trajne individualne kvote ili Državne kvote sukladno Odluci o kriterijima raspodjele Državne kvote i Trajne individualne kvote u 2016. godini (»Narodne novine« broj 12/2016) i/ili

– dobivanje prava na ulov tune temeljem prebacivanja prava na povijesni ulov tune sukladno članku 10. stavku 7. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 3/2015 11/2015) (u daljnjem tekstu: Pravilnik) i/ili

– dobivanje prava na ulov tune temeljem jednogodišnjeg ili višegodišnjeg ustupanja kvote sukladno članku 4. stavku 15. Pravilnika ili temeljem trajnog ustupanja iz prijašnjih godina.

IV.

Na temelju kriterija iz točke III. ove Odluke pravo na upis u registar ulovnih brodova ICCAT-a za ribolov tune plivaricom tunolovkom u 2016. godini ostvaruju sljedeća plovila:

|  |  |  |  |  |  |  |
| --- | --- | --- | --- | --- | --- | --- |
| Red.broj | Ime plovila | Ovlaštenik povlastice | CFR plovila | ICCAT broj | Individualna kvota 2016. (t) | Grupna kvota 2016. (t) |
| Grupa 1. | | | | | | |
| 1. | SARDINA I | SARDINA d.o.o., Postira | 1579 | ATEU0HRV00133 | 58,122 | 145,305 |
| 2. | SARDINA II | SARDINA d.o.o., Postira | 3074 | ATEU0HRV00161 | 58,122 |
| 3. | PREKO | obrt RASOTICA, vl. Tomislav Arković | 1680 | ATEU0HRV00021 | 29,061 |
| Grupa 2. | | | | | | |
| 1. | NEPTUN I | MB LUBIN RIBARSTVO d.o.o., Kali | 2313 | ATEU0HRV00134 | 49,405 | 145,305 |
| 2. | NEPTUN II | MB LUBIN RIBARSTVO d.o.o., Kali | 2589 | ATEU0HRV00140 | 47,950 |
| 3. | PONOS | BUTRE RIBOLOV d.o.o., vl. Ante Arković | 1148 | ATEU0HRV00058 | 47,950 |
| Grupa 3. | | | | | | |
| 1. | KALI | MARINA NJIVA d.o.o., Kali | 1447 | ATEU0HRV00037 | 44,954 | 224,770 |
| 2. | CARICA | SAN ŽAK d.o.o., Biograd na Moru | 4774 | ATEU0HRV00163 | 44,954 |
| 3. | TULJAN DVA | TULJAN RIBARSTVO d.o.o., Kali | 2903 | ATEU0HRV00155 | 44,954 |
| 4. | TACOMA | TEŠI TUNOLOV d.o.o., Poličnik | 4925 | ATEU0HRV00164 | 44,954 |
| 5. | PELAGOS II | PELAGOS NET FARMA d.o.o., Vrgada | 3287 | ATEU0HRV00017 | 44,954 |

V.

Na temelju kriterija iz točke III. ove Odluke pravo na upis u registar ulovnih brodova ICCAT-a za ribolov udičarskim alatima za ribolov tuna ostvaruju sljedeća plovila:

|  |  |  |  |  |  |
| --- | --- | --- | --- | --- | --- |
| Red. broj | Ime/reg. oznaka plovila | Ovlaštenik povlastice | CFR plovila | ICCAT broj | Individualna kvota 2016. (t) |
| 1. | 700-VD | obrt ADRIATIC BIG GAME VODICE, vl. Anton Roca | 1609 | ATEU0HRV00142 | 2,983 |
| 2. | 214-DB | KATIVA d.o.o., Dubrovnik | 15428 | ATEU0HRV00241 | 2,887 |
| 3. | 563-VD | obrt MUREX, vl. Zoran Srdarev | 1354 | ATEU0HRV00098 | 2,752 |
| 4. | 212-TI | obrt PROFESIONALNI RIBAR ŠIME UKAS, vl. Šime Ukas | 2120 | ATEU0HRV00237 | 2,593 |
| 5. | 90-TI | obrt TONI, vl. Marinko Pavlić | 3609 | ATEU0HRV00165 | 2,370 |
| 6. | 8-TP | obrt PLAVI, vl. Jakov Begović | 1002 | ATEU0HRV00100 | 2,231 |
| 7. | 99-MU | PURARA d.o.o., Murter | 16103 | ATEU0HRV00259 | 2,251 |
| 8. | 410-TI | ZVIZDAN d.o.o., Jezera | 14475 | ATEU0HRV00280 | 2,249 |
| 9. | 123-RV | obrt HAVANA, vl. Ozren Božić | 12834 | ATEU0HRV00216 | 2,240 |
| 10. | 103-TI | obrt PREDATOR, vl. Željko Pezo | 15958 | ATEU0HRV00240 | 2,228 |
| 11. | 797-BG | JADRAN TUNA d.o.o., Biograd na Moru | 15522 | ATEU0HRV00106 | 2,924 |
| 12. | 89-MU | obrt BIG GAME FISHING, vl. Georg Blanich | 16087 | ATEU0HRV00245 | 2,290 |

VI.

Ribarska plovila upisana u registar ribarske flote, a koja ne udovoljavaju kriterijima iz točke III. ove Odluke ne mogu biti upisana u registar ulovnih brodova ICCAT-a.

VII.

Ova Odluka stupa na snagu prvog dana od dana objave u »Narodnim novinama«.

Klasa: 324-01/16-01/03

Urbroj: 525-13/1282-16-63

Zagreb, 12. veljače 2016.

Ministar
prof. dr. sc. Davor Romić, v. r.

17 24.02.2016 Odluka o kriterijima za upis ulovnih ribarskih plovila u registar ICCAT-a (ICCAT record of BFT catching vessels) u 2016. godini

17 24.02.2016 Odluka o kriterijima za upis ulovnih ribarskih plovila u registar ICCAT-a (ICCAT record of BFT catching vessels) u 2016. godini